**Z Á P I S N I C A**

**Zo zasadnutia Obecného zastupiteľstva zo dňa 14.06.2017**

Prítomní poslanci: 5 poslanci

Počet poslancov: 5 poslancov

PROGRAM:

1. Zahájenie

2. Kontrola plnenia uznesenia

3. Správa z finančnej kontroly

4. Návrh Plánu kontrolnej činnosti na II. polrok 2017

5. Stanovisko kontrolóra k Záverečnému účtu za rok 2016

6. Schválenie Záverečného účtu za rok 2016

7. Schválenie Výročnej správy za rok 2016

8. Rôzne

9. Návrh na uznesenie

10. Záver

Bod 1 - V tomto bode starosta privítal poslancov a prečítal program dnešného zasadnutia. Poslanci program jednohlasne schválili.

Hlasovanie za predložený program:

Za: 5 poslancov Proti: 0 poslancov Zdržalo sa: 0 poslancov

Bod 2 – V tomto bode vystúpil starosta a skonštatoval, že uznesenia z minulého zastupiteľstva sa splnili a priebežne plnia. Poslanec Roman Čurha vznáša námietku na uznesenie.

Bod 3 – V tomto bode starosta prečítal správu z finančnej kontroly. Poslanci správu vzali na vedomie.

Bod 4 – Starosta v tomto bode predniesol Plán kontrolnej činnosti na II. polrok 2017.

Bod 5 – Starosta v tomto bode predniesol stanovisko kontrolóra k Záverečnému účtu za rok 2016.

Bod 6 – V tomto bode starosta predložil na chválenie Záverečný účet za rok 2016.

Hlasovanie za schválenie Záverečného účtu za rok 2016:

Za: 4 poslanci Proti: 0 poslancov Zdržalo sa: 1 poslanec

Bod 7 – Starosta obce predniesol na schválenie Výročnú správu za rok 2016. Poslanci správu jednohlasne schválili.

Hlasovanie za schválenie Výročnej správy za rok 2016:

Za: 5 poslancov Proti: 0 poslancov Zdržalo sa: 0 poslancov

Bod 8 – Starosta obce predniesol Rozpočtové opatrenie č. 1 k 30.06.2017, ktoré vypracovala pani Marčáková. Ďalej v tomto bode poslanec Čurha Roman predniesol návrh na zakúpenie videokamery, ktorá sa bude používať na nahrávanie zasadnutia obecného zastupiteľstva. Poslanci tento návrh jednohlasne schválili.

Hlasovanie za zakúpenie videokamery:

Za: 5 poslancov Proti: 0 poslancov Zdržalo sa: 0 poslancov

Ďalej poslanec Roman Čurha odporúčil zakúpenie traktorovej kosačky. Poslanci tento návrh jednohlasne schválili podľa dostupných financií.

Hlasovanie za zakúpenie traktorovej kosačky:

Za: 5 poslancov Proti: 0 poslancov Zdržalo sa: 0 poslancov

Hlasovanie za prednesené rozpočtové opatrenie:

Za: 5 poslancov Proti: 0 poslancov Zdržalo sa: 0 poslancov

Starosta obce predniesol otázku účasti na projekte skrášlenia, úpravy námestia. Pani Andrešková predniesla požiadavku o možnosti zriadenia oddychovej zóny.

V tomto bode bola predložená požiadavka pána Dobríka, pravoslávneho farára, ktorý by rád zapožičal kuchyňu počas tábora detí. Tieto priestory budú zapožičané grátis na celú dobu táborenia detí.

Ďalej starosta nás oboznámil so zmenou názvu denného stacionára „BELLA VITA n.o.“ na „ZEMPLÍN SENIOR“.

V tomto bode prišla na rad otázka výmeny dverí na budove bývalého obecného úradu, toho času v podnájme BELLA VITA n.o. Poslanci zakúpenie a výmenu dverí jednohlasne schválili.

Hlasovanie za zakúpenie a výmenu dverí:

Za: 5 poslancov Proti: 0 poslancov Zdržalo sa: 0 poslancov

Ďalej pán poslanec Čurha poukázal na nákup podľa neho predraženého dreva od firmy JMV AGR s.r.o. Medzilaborce. Starosta osa ohradil, že táto ponuka bola najvýhodnejšia.

Starosta predniesol požiadavku na navýšenie rozpočtu na palivové drevo na nadchádzajúcu zimu. Poslanci túto požiadavku jednohlasne schválili v rozpočtovom opatrení č. 1.

Hlasovanie za navýšenie rozpočtu palivového dreva:

Za: 5 poslancov Proti: 0 poslancov Zdržalo sa: 0 poslancov

V tomto bode poslanec Čurha predniesol návrh o zmene času zasadnutia na 17.hodinu. Požiadavky bola akceptovaná.

Ďalej poslanec Čurha vyslovil požiadavku, aby hlasovanie do zápisnice bolo zaznamenané menovite, nie len počtom. Poslanci jednohlasne schválili.

Hlasovanie za zaznamenanie mien v hlasovaní:

Za: 5 poslancov Proti: 0 poslancov Zdržalo sa: 0 poslancov

Ďalej starosta obce prečítal upozornenie prokurátora, z ktorého vyplýva, že starosta je povinný vždy zvolať zasadnutie obecného zastupiteľstva v zákonom stanovenej lehote.

Týmto bol program zasadnutia vyčerpaný. Starosta poďakoval prítomným za účasť.

Zapísala: Marcela Čopáková

Overil: Martin Petrovka